text: [{"text_idx": "#000011", "text": "Ki mpo ye cwan\u0303i ye ne mu ka itebuha luli? Ku si na ku kakanya, bun\u0303ata bwa luna ne lu ka tabela ku fiwa mpo ki mutu ya lu fa kabakala kuli u susuezwa ki lilato isin\u0303i ya lu fa ka ku ezeza feela mulao kamba ka ku hapelezwa. Ki kwa butokwa ku ba ni milelo ye minde ha lu fana. Milelo ye lu fela ki ya butokwa ku luna. Mi mane ki ya butokwa hahulu ni ku fita ku Mulimu. Ha mu nyakisise manzwi a muapositola Paulusi a tahile ka susumezo ya moya wa Mulimu a n\u0303ozwi kwa 2 Makorinte 9:7."}, {"text_idx": "#000015", "text": "\u201cMulimu u lata ya fana a tabile.\u201d Paulusi u bulela kuli haiba Mukreste a keta ku fa, u swanela ku eza cwalo inzaa tabile. Kaniti, ku fa ka mulelo o munde ku tahisa tabo. (Likezo 20:35) Mutu ya fana inzaa tabile wa bonahalanga kuli u na ni tabo. Mane, pulelo ya kuli \u201ca tabile\u201d i kona ku talusa mwa ikutwela mutu ya fana mwa pilu ya hae ni mwa bonahalela fa sifateho. Mutu ya fana inzaa tabile u lu fitanga kwa pilu. Hape u tabisanga pilu ya Mulimu. Bibele ye n\u0303wi i bulela kuli: \u201cMulimu u lata batu ba ba lata ku fana.\u201d\u2014Contemporary English Version."}, {"text_idx": "#000026", "text": "U \u201cTaza Lipilu\u201d za Luna"}, {"text_idx": "#000030", "text": "Sifalana sa fa Intaneti sa Watchtower"}]